BBLAM ขายกองทุนใหม่ 12-18 ก.ค.นี้ ชูผลตอบแทน 1.4%
BBLAM ขายกองทุน B-Fixterm 4/17 อายุประมาณ 6 เดือน ชูผลตอบแทน 1.4% เน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ วันที่ 12-18 ก.ค.นี้
14 ก.ค. 2560

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง ระบุว่า บลจ.บัวหลวง เสนอขายกองทุนใหม่ บัวหลวงตราสารหนี้ชนิดระบุวันครบกำหนด 4/17 เน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ  IPO 12-18 ก.ค.60
โดยกองทุนรวมบัวหลวงตราสารหนี้ชนิดระบุวันครบกำหนด 4/17 (B-Fixterm 4/17) อายุประมาณ 6 เดือน ประมาณการผลตอบแทน 1.40% ต่อปี ขนาดโครงการ 5,000 ล้านบาท
ทั้งนี้จะเน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ สำหรับตราสารหนี้ และ / หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ
สำหรับกองทุนดังกล่าวเหมาะกับเงินลงทุนส่วนที่ต้องการความมั่นคงและความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น โดยลงทุนขั้นต่ำ 10,000 บาทที่ราคาเสนอขาย 10 บาทต่อหน่วยลงทุน